
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2930 

31 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επίδομα αυξημένης επιχειρησιακής ετοιμότητας στο 
ένστολο προσωπικό της Ελληνικής Αστυνομίας 1 
Μεταβίβαση αρμοδιοτήτων σε Αντιπεριφερειάρχη 

στην Περιφέρεια Βορείου Αιγαίου. 2 

Μεταβίβαση αρμοδιοτήτων σε Αντιπεριφερειάρχη 

στην Περιφέρεια Βορείου Αιγαίου. 3 

Ορισμός Επάρχου Περιφερειακής Ενότητας Ικαρίας 

της Περιφέρειας Βορείου Αιγαίου. 4 

Έγκριση απογευματινής υπερωριακής απασχόλησης 
και απασχόλησης για τη συμπλήρωση της υπο¬ 
χρεωτικής εβδομαδιαίας εργασίας υπαλλήλων 
του ΕΛ.Γ.Α. για το έτος 2016. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. ΔΙΑΔΙΠΥΔ/Φ1/14/ 
30873/2015 απόφαση του Αναπληρωτή Υπουργού 
Εσωτερικών και Διοικητικής Ανασυγκρότησης που 


δημοσιεύθηκε στο ΦΕΚ 2564/τ. Β77-11-2015. 6 

ΑΠΟΦΑΣΕΙ Σ 

Αριθμ. 8002/32/225-α' (1) 


Επίδομα αυξημένης επιχειρησιακής ετοιμότητας στο 
ένστολο προσωπικό της Ελληνικής Αστυνομίας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης β' της παραγράφου Α 
8 του άρθρου 51 του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (Α' 297). 

2. Τις διατάξεις του άρθρου 40 του Ν. 849/1978 «Περί 
παροχής κινήτρων διά την ενίσχυσιν της περιφερειακής 
και οικονομικής αναπτύξεως της Χώρας» (Α' 232), όπως 
έχει τροποποιηθεί με τη διάταξη του άρθρου 8 του 
Ν. 2129/1993 (Α' 57). 


3. Τ ις διατάξεις της παραγράφου 7 του άρθρου 5 του 
Ν. 2622/1998 «Υπηρεσίες Συνοριακής Φύλαξης -Δήλωση 
περιουσιακής κατάστασης αστυνομικών και άλλες δι¬ 
ατάξεις» (Α' 138). 

4. Τις διατάξεις της παραγράφου 10 του άρθρου 9 
του Ν. 2734/1999 «Εκδιδόμενα με αμοιβή πρόσωπα και 
άλλες διατάξεις» (Α' 161). 

5. Τ ις διατάξεις των άρθρων 20 και 77 του Ν. 4270/2014 
«Αρχές δημοσιονομικής διαχείρισης και εποπτείας - δη¬ 
μόσιο λογιστικό και άλλες διατάξεις» (Α' 143). 

6. Τις διατάξεις του Π.δ. 394/2001 «Χρόνος εργασίας 
του προσωπικού της Ελληνικής Αστυνομίας» (Α' 274). 

7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, όπως 
κωδικοποιήθηκε με το άρθρο πρώτο του Π.δ. 63/2005 
(Α' 98). 

8. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

9. Τις διατάξεις του Π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α' 239) και 
118/2013 (Α' 152). 

10. Τις διατάξεις του Π.δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (Α' 20). 

11. Τις διατάξεις του Π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194), όπως τροποποιήθηκε 
και ισχύει. 

12. Τις διατάξεις του Π.δ. 73/2015 «Διορισμός Αντι¬ 
προέδρου της Κυβέρνησης Υπουργών, Αναπληρωτών 
Υπουργών και Υφυπουργών» (Α' 116). 

13. Τις διατάξεις της υπ’ αριθμ Υ6 από 25.9.2015 απόφα¬ 
σης του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης Νικόλαο Τόσκα» (Β' 2109). 

14. Τις διατάξεις της υπ’ αριθμ Υ29 από 8.10.2015 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη» (Β' 2168). 

15. Το γεγονός ότι από τις διατάξεις της παρούσας 
απόφασης προκαλείται επιπλέον δαπάνη σε βάρος του 
κρατικού προϋπολογισμού ύψους τεσσάρων εκατομμυ¬ 
ρίων εννιακοσίων ογδόντα έξι χιλιάδων (4.986.000,00) 

ευρώ περίπου, η οποία για το τρέχον οικονομικό έτος 
θα αντιμετωπιστεί από τις πιστώσεις του εκτελούμενου 
Π/Υ των εξόδων του Ε.Φ 43-110 «ΕΛΛΗΝΙΚΗ ΑΣΤΥΝΟΜΙΑ» 
σε βάρος του Κ.Α.Ε 0432. 

16. Την υπ’ αριθμ 8000/1/98 από 10.10.2015 Εισήγηση 
της Γενικής Διεύθυνσης Οικονομικών και Επιτελικού 
Σχεδιασμού. 

Αρθρο 1 

Το ανώτατο όριο ωρών νυχτερινής απασχόλησης της 
παραγράφου 5 του άρθρου 2 της υπ’ αριθ. 8002/32/ 
122-α από 6-9-2007 κοινής υπουργικής απόφασης 
(Β' 1803), αυξάνεται αποκλειστικά για το οικονομικό έτος 
2015 κατά 1.800.000 ώρες για το Αστυνομικό Προσωπικό, 
τους Συνοριακούς Φύλακες και τους Ειδικούς Φρουρούς. 

Άρθρο 2 
Έναρξη Ισχύος 

Η ισχύς της παρούσας απόφασης αρχίζει από την 
1-9-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 71316/2338 (2) 

Μεταβίβαση αρμοδιοτήτων σε Αντιπεριφερειάρχη 
στην Περιφέρεια Βορείου Αιγαίου. 

Η ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3,113,114,159,160,161 και 
186 του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», όπως τροποποιήθηκε και ισχύει. 

2. Τις διατάξεις της παρ. 3 του άρθρου 24 του 
Ν. 4257/2014 «Επείγουσες ρυθμίσεις αρμοδιότητας 
Υπουργείου Εσωτερικών» (ΦΕΚ 93/Α714.04.2014). 

3. Τις διατάξεις του Π.δ. 137/2010 «Οργανισμός της 
Περιφέρειας Βορείου Αιγαίου» (ΦΕΚ 230/Α727.12.2010). 

4. Την αριθμ. 116/2014 απόφαση του Πολυμελούς Πρω¬ 
τοδικείου Μυτιλήνης, όπως αυτή διορθώθηκε με την 
αριθμ. 119/2014 όμοια απόφαση. 

5. Το από 30.08.2014 πρακτικό ορκωμοσίας των Αντι- 
περιφερειαρχών Λέσβου, Χίου και Σάμου και των Περι¬ 
φερειακών Συμβούλων. 

6. Το από 08.10.2014 πρακτικό ορκωμοσίας της Περι¬ 
φερειάρχη Βορείου Αιγαίου. 

7. Την ανάγκη αποκέντρωσης και απλούστευσης των 
διαδικασιών για τη σύντομη διεκπεραίωση των υπηρε¬ 
σιακών θεμάτων, την εξυπηρέτηση των πολιτών και την 
εξασφάλιση της εύρυθμης λειτουργίας των Υπηρεσιών 
της Περιφέρειας Βορείου Αιγαίου. 

8. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού της Περιφέρειας 
Βορείου Αιγαίου, αποφασίζουμε: 

Μεταβιβάζουμε στον άμεσα εκλεγμένο Αντιπεριφερει- 
άρχη ΠΈ. Χίου Κάρμαντζη Σταμάτη του Γεωργίου της 


Περιφέρειας Βορείου Αιγαίου την άσκηση των αρμο¬ 
διοτήτων για θέματα του Τμήματος Κτηνιατρικής της 
Διεύθυνσης Αγροτικής Οικονομίας και Κτηνιατρικής της 
Περιφερειακής Ενότητας Χίου όπως προβλέπεται στο 
άρθρο 16 του Π.δ. 137/2010 «Οργανισμός της Περιφέρειας 
Βορείου Αιγαίου» (ΦΕΚ 230/Β727.12.2010). 

Η απόφαση αυτή ισχύει από τη δημοσίευσή της και 
λήγει την 28.02.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Δεκεμβρίου 2015 
Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. 71315/2337 (3) 

Μεταβίβαση αρμοδιοτήτων σε Αντιπεριφερειάρχη 
στην Περιφέρεια Βορείου Αιγαίου. 

Η ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3,113,114,159,160,161 και 
186 του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», όπως τροποποιήθηκε και ισχύει. 

2. Τις διατάξεις της παρ. 3 του άρθρου 24 του 
Ν. 4257/2014 «Επείγουσες ρυθμίσεις αρμοδιότητας 
Υπουργείου Εσωτερικών» (ΦΕΚ 93/Α714.04.2014). 

3. Τις διατάξεις του Π.δ. 137/2010 «Οργανισμός της 
Περιφέρειας Βορείου Αιγαίου» (ΦΕΚ 230/Α727.12.2010). 

4. Την αριθμ. 116/2014 απόφαση του Πολυμελούς Πρω¬ 
τοδικείου Μυτιλήνης, όπως αυτή διορθώθηκε με την 
αριθμ. 119/2014 όμοια απόφαση. 

5. Το από 30.08.2014 πρακτικό ορκωμοσίας των Αντι- 
περιφερειαρχών Λέσβου, Χίου και Σάμου και των Περι¬ 
φερειακών Συμβούλων. 

6. Το από 08.10.2014 πρακτικό ορκωμοσίας της Περι¬ 
φερειάρχη Βορείου Αιγαίου. 

7. Την αριθμ. 52872/2554/29.10.2014 (ΦΕΚ 2985/τ. Β7 
05.11.2014) απόφαση μεταβίβασης αρμοδιοτήτων σε 
Αντιπεριφερειάρχη στην Περιφέρεια Βορείου Αιγαίου. 

8. Την ανάγκη αποκέντρωσης και απλούστευσης των 
διαδικασιών για τη σύντομη διεκπεραίωση των υπηρε¬ 
σιακών θεμάτων, την εξυπηρέτηση των πολιτών και την 
εξασφάλιση της εύρυθμης λειτουργίας των Υπηρεσιών 
της Περιφέρειας Βορείου Αιγαίου. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού της Περιφέρειας 
Βορείου Αιγαίου, αποφασίζουμε: 

Α. Μεταβιβάζουμε στον άμεσα εκλεγμένο Αντιπερι- 
φερειάρχη ΠΈ. Σάμου Κατρακάζο Νικόλαο του Φωτίου 
της Περιφέρειας Βορείου Αιγαίου την άσκηση των αρ¬ 
μοδιοτήτων για θέματα των κατωτέρω Διευθύνσεων 
και Τμημάτων: 

• Τμήμα Κτηνιατρικής και Τμήμα Αλιείας της Διεύθυν¬ 
σης Αγροτικής Οικονομίας και Κτηνιατρικής της Περι¬ 
φερειακής Ενότητας Σάμου όπως προβλέπονται στο 
Άρθρο 16 του Π.δ. 137/2010 «Οργανισμός της Περιφέρειας 
Βορείου Αιγαίου» (ΦΕΚ 230/Β727.12.2010). 

• Τμήμα Περιβαλλοντικής Υγιεινής και Υγειονομικού 
Ελέγχου της Περιφερειακής Ενότητας Σάμου όπως 
προβλέπεται στο Άρθρο 27 του Π.δ. 137/2010 «Οργα¬ 
νισμός της Περιφέρειας Βορείου Αιγαίου» (ΦΕΚ 230/ 
Β727.12.2010). 

Β. Η αριθμ. 52872/2554/29.10.2014 (ΦΕΚ 2985/τ.Β7 
05.11.2014) απόφασή μας παύει να ισχύει από την έκδοση 
της παρούσας. 

Η απόφαση αυτή ισχύει από τη δημοσίευσή της και 
λήγει την 28.02.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Δεκεμβρίου 2015 

Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. 71379/2348 (4) 

Ορισμός Επάρχου Περιφερειακής Ενότητας Ικαρίας 
της Περιφέρειας Βορείου Αιγαίου. 

Η ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 159 παρ. Ιιγ και 181 παρ. 1 
και 3 του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης «Πρόγραμμα 
Καλλικράτης», όπως τροποποιήθηκε και ισχύει. 

2. Τις διατάξεις του Π.δ. 137/2010 «Οργανισμός της 
Περιφέρειας Βορείου Αιγαίου (ΦΕΚ 230/Α'/27.12.2010). 

3. Τις διατάξεις του Αρθρου 7 παρ. 6 του Ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση Ενσωμάτωση Οδηγίας 
2009/50/ΕΚ» (ΦΕΚ 85/Α711.04.2012). 

4. Τις διατάξεις του άρθρου 29 του Ν. 4255/2014 «Εκλο¬ 
γή μελών του Ευρωπαϊκού Κοινοβουλίου και άλλες δι¬ 
ατάξεις» (ΦΕΚ 89/Α'/11.04.2014). 

5. Την αριθμ. 30875/08.08.2014 Εγκύκλιο 46 του Υπουρ¬ 
γείου Εσωτερικών με θέμα «Ορκωμοσία, εγκατάσταση 
και εκλογή μελών των συλλογικών οργάνων των νέων 
Περιφερειακών Αρχών». 

6. Την αριθμ. 116/2014 απόφαση του Πολυμελούς Πρω¬ 
τοδικείου Μυτιλήνης, όπως αυτή διορθώθηκε με την 
αριθμ. 119/2014 όμοια απόφαση. 

7. Το γεγονός ότι ο Στέφανος Παμφίλης του Στυ¬ 
λιανού, ο οποίος είχε οριστείΈπαρχος Ικαρίας με την 
αριθμ. 61143/2924/8-12-2014 (ΦΕΚ 3524/Β730-12-2014) 
απόφαση της Περιφερειάρχη Βορείου Αιγαίου, απεβί- 
ωσε στις 28-11-2015. 

8. Το από 08.10.2014 πρακτικό ορκωμοσίας της Περι¬ 
φερειάρχη Βορείου Αιγαίου. 

9. Το από 23.12.2015 πρακτικό ορκωμοσίας του Περι¬ 
φερειακού Συμβούλου Γενούζου Παναγιώτη του Σπυ¬ 
ρίδωνος. 

10. Το αριθμ. πρωτ. 8586/11-2-2015 έγγραφο της Δ/νσης 
Οικονομικού της Π.Β. Αιγαίου με το οποίο βεβαιώνεται 
ότι έχει προβλεφθεί η απαιτούμενη πίστωση, στον Προϋ¬ 
πολογισμό της Περιφέρειας Βορείου Αιγαίου έτους 2015 
και θα εγγραφούν πιστώσεις συνολικού ποσού 11.542,44€ 
στους ΚΑΕ 0211.0003, 0215.0003,0229.0003 στον προϋπο¬ 
λογισμό του έτους 2016 και των επόμενων οικονομικών 
ετών, για την καταβολή αντιμισθίας Επάρχου Ικαρίας, 
αποφασίζουμε: 

Ορίζουμε τον Περιφερειακό Σύμβουλο Γενούζο Πανα¬ 
γιώτη του Σπυρίδωνος ως Έπαρχο της Περιφερειακής 
Ενότητας Ικαρίας, με καταβολή αντιμισθίας και του ανα¬ 
θέτουμε το συντονισμό της εύρυθμης λειτουργίας των 
Γραφείων και Τμημάτων της Περιφερειακής Ενότητας 
Ικαρίας της Περιφέρειας Βορείου Αιγαίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Δεκεμβρίου 2015 

Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. απόφ. 206/21-12-2015 (5) 

Έγκριση απογευματινής υπερωριακής απασχόλησης και 
απασχόλησης για τη συμπλήρωση της υποχρεωτι¬ 
κής εβδομαδιαίας εργασίας υπαλλήλων του ΕΛ.Γ.Α. 
για το έτος 2016. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.) 

Έχοντας υπόψη: 

1. Τ ις διατάξεις του Ν. 1790/1988 (134Α'), όπως ισχύει 
σήμερα. 

2. Τις διατάξεις του Ν. 3877/2010 (160Α') «Σύστημα 
προστασίας και ασφάλισης της αγροτικής δραστηριό¬ 
τητας», όπως ισχύει σήμερα. 

3. Τις διατάξεις του άρθρου 20 του Ν. 4354/2015 (Φ.Ε.Κ. 
176/τ. Α716-12-2015). 

4. Το από 12-12-2014 πρακτικό Συμφωνίας Διευθέτησης 
Χρόνου Εργασίας μεταξύ του ΕΛ.Γ.Α. και του Πανελλή¬ 
νιου Συλλόγου Εργαζομένων ΕΛ.Γ.Α. 

5. Το γεγονός ότι από την εφαρμογή της απόφασης 
αυτής προκαλείται συνολική δαπάνη ύψους ογδόντα 
χιλιάδων (80.000,00) ευρώ περίπου, σε βάρος του προ¬ 
ϋπολογισμού του ΕΛ.Γ.Α. έτους 2016 στον οποίο έχουν 
εγγράφει οι σχετικές πιστώσεις με τα στοιχεία Κ.Λ. 
60.00.020 και Κ.Λ. 60.06.020. 

6. Την υπ’ αριθμ. 3015/137298/9-12-2015 απόφαση 
«Εγκριση ανάληψης υποχρέωσης», ύψους 80.000,00 ευρώ 
(ΑΔΑ: Ω2284653ΠΓ-7Ξ3). 

7. Την υπ’ αριθ. 197/10-12-2015 απόφαση του Διοικητικού 
Συμβουλίου του ΕΛ.Γ.Α. 

8. Το υπ’ αριθμ. 198/17-12-2015 εισηγητικό σημείωμα 
της Διεύθυνσης Διοικητικού του ΕΛ.Γ.Α. 

9. Την προφορική εισήγηση του Προέδρου και τις γνώ¬ 
μες των μελών του, αποφασίζει: 

I. Εγκρίνουμε τη με αμοιβή: 

α) υπερωριακή απασχόληση πέντε χιλιάδων (5.000) 
ωρών κατά τις απογευματινές ώρες για εκατόν ογδόντα 
(180) υπαλλήλους του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ., για την αντιμετώπιση 
εποχικών, έκτακτων ή επειγουσών υπηρεσιακών ανα¬ 
γκών, από 1-1-2016 έως και 30-6-2016. 

α) Υπερωριακή απασχόληση πέντε χιλιάδων (5.000) 
ωρών κατά τις απογευματινές ώρες για εκατόν ογδόντα 
(180) υπαλλήλους του Οργανισμού Ελληνικών Γ εωργικών 
Ασφαλίσεων (ΕΛ.Γ.Α.) - Ν.Π.ΙΔ., για την αντιμετώπιση 
εποχικών, έκτακτων ή επειγουσών υπηρεσιακών ανα¬ 
γκών, από 1-7-2016 έως και 31-12-2016. 

β) Απασχόληση τεσσάρων χιλιάδων τετρακοσίων 
τεσσάρων (4.404) ωρών για δέκα έξι (16) υπαλλήλους 
του Κέντρου Μετεωρολογικών Εφαρμογών (ΚΕ.Μ.Ε.) 
του ΕΛ.Γ.Α. τις νυχτερινές ώρες εργάσιμων ημερών και 
τις νυχτερινές ή ημερήσιες ώρες Κυριακών και λοιπών 
εξαιρέσιμων ημερών για τη συμπλήρωση της υποχρεω¬ 
τικής εβδομαδιαίας εργασίας, για το χρονικό διάστημα 
εφαρμογής του Προγράμματος Χαλαζικής Προστασίας 
έτους 2016 από 20-3-2016 έως 30-9-2016. 

II. Η παραπάνω απασχόληση του προσωπικού κατά τις 
απογευματινές ώρες σε όλη τη διάρκεια του έτους κα¬ 
θώς και τις νυχτερινές ώρες εργάσιμων ημερών και τις 
νυχτερινές ή ημερήσιες ώρες Κυριακών και λοιπών εξαι¬ 
ρέσιμων ημερών για τη συμπλήρωση της υποχρεωτικής 
εβδομαδιαίας εργασίας των υπαλλήλων του Κέντρου 
Μετεωρολογικών Εφαρμογών κατά το χρονικό διάστη¬ 
μα από 20-3-2016 μέχρι 30-9-2016, κρίνεται αναγκαία 
για την κάλυψη αυξημένων υπηρεσιακών αναγκών στον 
ΕΛ.Γ.Α., που χαρακτηρίζονται από εποχικότητα (παγετοί 
χειμώνα ή άνοιξης κ.λπ.), το έκτακτο των γεγονότων 
(χαλαζοπτώσεις, ανεμοθύελλες, πυρκαγιές, πλημμύρες 
κ.λπ.) και κυρίως το επείγον των περιπτώσεων (π.χ. εκτί¬ 
μηση ζημιών ζωικού κεφαλαίου εντός 48 ωρών, εκτίμηση 
ζημιών που σημειώθηκαν κοντά στο στάδιο συγκομιδής 
των προϊόντων, έγκαιρη καταβολή των αποζημιώσεων) 
οι οποίες μεταξύ άλλων είναι: 

α) Η εκτίμηση των ζημιών που προξενούνται στη φυ¬ 
τική παραγωγή και στο ζωικό κεφάλαιο από κινδύνους 
ασφαλιστικά καλυπτόμενους, σύμφωνα με τα οριζόμενα 
στους Κανονισμούς Ασφάλισης του ΕΛ.Γ.Α. και η κατα¬ 
βολή των σχετικών αποζημιώσεων στους δικαιούχους 
παραγωγούς. 

β) Η υλοποίηση προγραμμάτων για χορήγηση Κρα¬ 
τικών Οικονομικών Ενισχύσεων για ζημιές που προξε- 
νούνται σε γεωργοκτηνοτροφικές εκμεταλλεύσεις από 
δυσμενείς καιρικές συνθήκες και θεομηνίες. 

γ) Επιπλέον η σχεδίαση, η υλοποίηση και η παρακο¬ 
λούθηση της Δήλωσης Καλλιέργειας και Εκτροφής, η 
διασφάλιση των εσόδων του και ταυτόχρονα η ταύτιση 
της Δήλωσης Καλλιέργειας και εκτροφής με τα δη- 
λωθέντα για ζημιές και εκτιμηθέντα αγροτεμάχια που 
έχει ως αποτέλεσμα τη σημαντική αύξηση των πάγιων 
διοικητικών αναγκών. 

δ) Η εφαρμογή του Προγράμματος Χαλαζικής Προ¬ 
στασίας κατά το χρονικό διάστημα 20-3-2016 έως 30- 


9-2016 ένεκα του οποίου απασχολείται προσωπικό 
του Κέντρου Μετεωρολογικών Εφαρμογών ΚΕ.Μ.Ε., το 
οποίο καλύπτεται από την από 12-12-2014 υπογραφεί- 
σα Συμφωνία Διευθέτησης Χρόνου Εργασίας, κατά τις 
νυχτερινές ώρες εργάσιμων ημερών και τις νυχτερινές 
ή ημερήσιες ώρες Κυριακών και λοιπών εξαιρέσιμων 
ημερών, προς συμπλήρωση της υποχρεωτικής εβδο¬ 
μαδιαίας εργασίας. 

III. Οι ώρες απογευματινής υπερωριακής εργασίας δεν 
μπορούν να υπερβαίνουν κατ’ ανώτατο όριο τις εκατόν 
είκοσι (120) ώρες ανά υπάλληλο για το πρώτο εξάμηνο 
του έτους 2016 και εκατόν είκοσι (120) ώρες για το 
δεύτερο εξάμηνο. 

IV. Την ανάκληση της υπ’ αριθμ. 197/10-12-2015 (ΦΕΚ 
τ. Β' 2766/2015) απόφασης του Διοικητικού Συμβουλίου 
του ΕΛ.Γ.Α. 

V. Εξουσιοδοτεί τον Πρόεδρο να υπογράφει τα πρα¬ 
κτικά για την απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Δ.Σ. 

ΘΕΟΦΑΝΗΣ ΚΟΥΡΕΜΠΕΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθ. ΔΙΑΔΙΠΥΔ/Φ1/14/30873/2015 απόφαση του 
Αναπληρωτή Υπουργού Εσωτερικών και Διοικητικής 
Ανασυγκρότησης, που δημοσιεύθηκε στο ΦΕΚ 2564/τ.Β'/ 
27-11-2015, στη σελίδα 28805, στη Β' στήλη, διορθώνεται: 

το εσφαλμένο: «δύο (2) ΚΕΠ» 

στο ορθό «τέσσερα (4) ΚΕΠ». 

(Από το Υπουργείο 
Εσωτερικών και Διοικητικής Ανασυγκρότησης) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

